Ijumaa Kuu

Ijumaa Kuu ni siku ya Ijumaa kabla ya Pasaka ambapo Wakristo wengi duniani wanaadhimisha kifo cha Yesu Kristo msalabani. 

Kufuatana na taarifa za Injili nne katika Biblia ya Kikristo, Yesu alisulubiwa siku kabla ya Sabato (au Jumamosi), yaani Ijumaa. Mahali pa kumsulubisha palikuwa kilima cha Golgotha kilichokuwepo wakati ule nje ya kuta za mji wa Yerusalemu.

Tarehe
Kadiri ya Injili ya Mtume Yohane, kesho yake ilikuwa Sabato na pia Pasaka, jambo lisilotokea kila mwaka. Kwa sababu hiyo wataalamu mbalimbali wameweza kukadiria ilikuwa tarehe 7 Aprili 30.

Sikukuu hii haina tarehe thabiti katika kalenda ya kawaida. Ilhali hutangulia Pasaka inafuata pia mabadiliko ya tarehe za Pasaka. Pamoja na mapokeo yaliyo tofauti kati ya Ukristo wa Magharibi (Wakatoliki na Waprotestanti wengi) na Ukristo wa Mashariki (makanisa ya Kiorthodoksi na Wakatoliki wa Mashariki), kuna tarehe mbili tofauti za Pasaka, na hivyo pia kila mwaka kuna tarehe mbili tofauti za Ijumaa Kuu.    
 Mwaka  Ukristo waMagharibi  Ukristo waMashariki2018 30 Machi   06 Aprili2019 19 Aprili  26 Aprili2020 10 Aprili  17 Aprili2021 02 Aprili  30 Aprili2022 15 Aprili  22 Aprili

Katika liturujia ya makanisa
Ijumaa kuu ni sehemu ya Juma Kuu linaloanza kwa adhimisho la Yesu kuingia mji huo akishangiliwa kama mfalme wa Wayahudi (yaani Masiya au Kristo). Adhimisho hilo linafanyika mwanzoni mwa wiki, yaani Jumapili ya matawi.

Ijumaa kuu ni pia sehemu ya siku tatu kuu za Pasaka zinazoadhimisha mateso na kifo chake (Ijumaa), kulala kaburini (Jumamosi), na hatimaye kufufuka kwa utukufu (Jumapili), kwa ufupi: 
Yesu mteswa, 
mzikwa na 
mfufuka.

 Viungo vya nje 
 Commentary on Luke's account of the trial and death of Jesus from InterVarsity Press
 Good Friday on RE:Quest 
 The Eastern Orthodox commemoration of Holy Friday 
 Great Friday  instructions from S. V. Bulgakov's Handbook for Church Servers (Waorthodoksi Warusi)
 "Good Friday" article from The Catholic Encyclopedia
 Good Friday Celebrations 
 Episcopal Good Friday Service
 Presbyterian Good Friday Service 
 Good Friday hymns at St-Takla.org (Wakopti)
 The Text This Week: Good Friday

Jamii:Liturujia
Jamii:Mwaka wa Kanisa